Matrieks Steek Res die Loef af op die Rugbyveld - Die Kwêvoël
Matrieks Steek Res die Loef af op die Rugbyveld
October 2, 2018 October 9, 2018 kwevoel
Die jaarlikse vete tussen Hoërskool Frikkie Meyer se matrieks en die res van die skool se sportspanne het Woensdag 19 September plaasgevind. Die rugbywedstryd was soos gewoonlik die spil waarom die dag draai en was dan ook ‘n harde stryd waarin geen genade betoon of ontvang is nie.
Die aanvanklike mening was dat die matriekspan maklik sou domineer met die sewe stuks provinsiale spelers in die groep. Die teendeel was egter waar met die resspan wat hul man gestaan het in die verdediging.
Die matrieks het aanvanklik die skrums en afbreekpunte oorheers maar later het dit ‘n kompetisie geword. In ‘n wedstryd soos hierdie het die skopwerk pale toe ‘n groot rol gespeel soos ook in die finale uitslag duidelik is.
Dit kos twee Resspan-manne om die matrieks in toom te hou.
William Thulare op pad doellyn toe met een van sy dartellopies terwyo Carel Rohrbeck poog om hom vas te vat.
Sierlik rank Renier Else (res) en Anthony Buys (matrieks) om die lynstaanballe te bemeester – ‘n verbete stryd het tussen dié twee geheers.
Die matrieks slaag daarin om twee drieë aan te teken teen die een van die res wat dan die verskil in die telling teweegbring op 20–13 in die guns van die matriekspan.
Tradisioneel is dit die wintersportspanne wat kompeteer, maar vanjaar het die sokkerspanne en skaakspanne ook gekompeteer.
Ouers, ondersteuners en leerders geniet die laatmiddag netbalwedstryd wat die Res met 31 doele teen 15 gewen het.
Die pom-pom meisies het gesorg vir aanmoediging vanaf die kantlyn tydens die netbalwedstryd.
Res span spelers in ontspanne luim voor die groot wedstryde
Triomfantlik lig die res dogters netbalspan hul trofee in die lug.
Die skaak was ‘n redelik voorspelbare affêre met die matrieks wat loshande die beste spelers het. Die matrieks wen dan ook gemaklik met 14-7.
Die sokker het intussen afgeskop in ‘n baie gelykop stryd wat 1-1 eindig waarna die uitklop op doele plaasvind. Die matrieks slaag daarin om een doel meer aan te teken en wen ‘n spannende wedstryd met 5-4.
Die hokkiebokkies sê mekaar die stryd aan op ‘n snikhete dag en aanvanklik het nie een van die twee spanne die oorhand nie. In die tweede helfte verhang die resspan die bordjies en teken uiteindelik 4 doele teen 0 aan om die wedstryd oortuigend te wen.
Op die netbalbane het die resspan van meet af aan die pas aangegee en heeltyd voorgeloop. Hulle wen dan ook die wedstryd gemaklik 31–15.
Victor Potgieter, kaptein van die matriekspan wat met 20–13 seëvier, ontvang die wisseltrofee van mnr Johann van Rensburg.
Mnr. Johann van Rensburg oorhandig die wentrofee aan die kaptein van die matrieks se sokkerspan wat hul wedstryd 5 – 4 gewen het na uitskiet doele.
Miné Lategan neem die netbal trofee in ontvangs namens die res netbalspan van mnr Johann van Rensburg na hulle 31–15 wen.
Die res hokkiespan met hul trofee na hul 5–0 oorwinning.
Die dag se kompetisie is gekenmerk deur goeie, harde kompetisie waarin sportmanskap geseëvier het.
Vir die matrieks ‘n allerlaaste wedstryd vir die plakboek, vir die res ‘n aanbreek van hul belangrikste seisoen nog in 2019 as lid van ‘n eerstespan.
Die Res hokkie dogterspan aangetree: agter vlnr: Jo-Anne van Niekerk; Megan de Aguiar; Rykie Combrink; Zoe Smith; Lara du Plessis; Tacia van Wyk; Wilmien Schutte; Megan Stanford; Quinelle Blaauw; Jani du Plessis (kaptein); Carien Janeke. Voor vlnr: Danielle Muller; Mariska Coetzee; Charlize Oberholzer; Marie Pieterse; Jo-Lize Butler; Gerdie du Plessis.
Die Res netbaldogters aangetree: Megan Brits; Thato Mothudi ; Kayla Prinsloo; Anzél Meyer; Chané Ras; Ruvé Blaauw; Chanté Brand; Danielle van Rensburg; Kayla van der Merwe; Mine Lategan; Charné van den Berg; Lené van Zyl; Relebogile Malapane.
Res hokkie na hul 5–0 oorwinning: Agter: Jo-Anne van Niekerk; Megan de Aguiar; Rykie Combrink; Wilmien Schutte; mnr Henco Smith (afrigter); Megan Stanford; Carien Janeke; Jani du Plessis (kaptein); Tacia van Wyk; Zoe Smith; Lara du Plessis. Voor: Charlize Oberholzer; Mariska Coetzee; Marie Pieterse; Quinelle Blaauw; Jo-Lize Butler; Gerdie du Plessis; Danielle Muller (doelwagter).
Matriek hokkiespan: Agter: Denise Appelgryn; Denise Enslin; Sarah-Jane Jacobs; Melinda Dreyer; Dané Koen; Carmen Strydom; Lize-Marie Schoeman; Claudia Pita Ferreira. Middel: Anica Jordaan; Elsje Engelbrecht; Suné Robbertze; Micayla Mulder (kaptein); Chané Hudson. Voor: me. Bianca Kleynhans (afrigter); Adri Vorster; Soné Bisschoff.
← Tsunami tref Indonisië 2 uur nadat waarskuwing opgehef is
SA Weerdienste voorspel koue met sneeu op Drakensberge →